《长亭怨慢 题帝女花院本》
清代·钱瑗

问何事，兴亡重谱。为惜琼花，惨遭风雨。几点残山，倩谁来画旧眉妩。

杜鹃啼苦，家国恨，从头数。缺陷总难偿，合付与、伤心人补。

三五。算年华草草，并向乱离中度。匆匆去也，数不到、旧时宫树。

倩絮影、替写愁痕。又生怕、斜阳无主。只一缕情丝，还被犀帘钩住。

作者简介：字玉爰，宛平人，诸生符祚女。有《小玲珑鲂词》。